CELEX: 32020D1525
Language: ro
Date: 2020-10-16 00:00:00
Title: Decizia de punere în aplicare (UE) 2020/1525 a Comisiei din 16 octombrie 2020 de modificare a anexei la Decizia de punere în aplicare 2013/764/UE privind măsurile zoosanitare de combatere a pestei porcine clasice în anumite state membre [notificată cu numărul C(2020) 7008] (Text cu relevanță pentru SEE)

20.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 346/31
               
            
         DECIZIA DE PUNERE ÎN APLICARE (UE) 2020/1525 A COMISIEI
         din 16 octombrie 2020
         de modificare a anexei la Decizia de punere în aplicare 2013/764/UE privind măsurile zoosanitare de combatere a pestei porcine clasice în anumite state membre
         
            
               [notificată cu numărul C(2020) 7008]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile din cadrul Uniunii cu anumite animale vii și produse în vederea realizării pieței interne (2), în special articolul 10 alineatul (4),
         întrucât:
         
                     (1)
                  
                  
                     Decizia de punere în aplicare 2013/764/UE a Comisiei (3) stabilește măsurile zoosanitare vizând pesta porcină clasică aplicate în anumite state membre sau în zone ale acestora, menționate în anexa ei. Respectivele măsuri includ interdicții privind expedierea de porci vii, carne de porc proaspătă, preparate din carne și produse de porc provenite din anumite zone menționate în anexa respectivă. Măsurile zoosanitare stabilite în respectiva decizie de punere în aplicare se aplică în paralel cu cele prevăzute în Directiva 2001/89/CE a Consiliului (4) și sunt menite să combată răspândirea pestei porcine clasice, în special la nivelul Uniunii.
                  
               
                     (2)
                  
                  
                     Decizia de punere în aplicare 2013/764/UE prevede, de asemenea, derogări de la interdicția de expediere a porcilor vii din anumite zone pe baza îndeplinirii anumitor condiții, incluzând supravegherea.
                  
               
                     (3)
                  
                  
                     Ținând seama de eficacitatea măsurilor de supraveghere și control aplicate în Letonia în conformitate cu Directiva 2001/89/CE și cu Decizia de punere în aplicare 2013/764/UE, astfel cum au fost prezentate Comitetului permanent pentru plante, animale, produse alimentare și hrană pentru animale, și având în vedere situația epidemiologică favorabilă a pestei porcine clasice în statul membru respectiv, este necesar ca toate zonele din Letonia menționate în prezent în anexa la Decizia de punere în aplicare 2013/764/UE să fie eliminate din anexa respectivă.
                  
               
                     (4)
                  
                  
                     Este necesar ca Decizia 2013/764/UE să fie modificată în consecință.
                  
               
                     (5)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Punctul 3 din anexa la Decizia de punere în aplicare 2013/764/UE se elimină.
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 16 octombrie 2020.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 395, 30.12.1989, p. 13.
         
            (2)  JO L 224, 18.8.1990, p. 29.
         
            (3)  Decizia de punere în aplicare 2013/764/UE a Comisiei din 13 decembrie 2013 privind măsurile zoosanitare de combatere a pestei porcine clasice în anumite state membre (JO L 338, 17.12.2013, p. 102).
         
            (4)  Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (JO L 316, 1.12.2001, p. 5).